cyanic-selkie/wikianc huggingface dataset:
Սլուն
Ընդհանուր տեղեկություններ
Սլունը գտնվում է լեռնոտ տարածաշրջանում՝ Պլիտվի լիճ ազգային պարկից 30 կիլոմետր դեպի հյուսիս ու Բոսնիա և Հերցեգովինայից 15 կիլոմետր արևմուտք։ Քաղաքի միջով հոսում է Կորանա գետը։
Պատմություն
Առաջին անգամ Սլունը հիշատակվել է 12-րդ դարում «Սլովին գրադ» (Slovin grad) անունով։ 15-րդ դարում այստեղ կառուցվել էր Ֆրանկոպանի ընտանիքի ամրոցը։ Կողքին միևնույն ժամանակ հիմնադրվել է ֆրանցիսկյան վանքը։ 17-րդ դարի վերջում Սլունը ամբողջովին վերակառուցվել է։
Խորվաթիայի պատերազմի ժամանակ (1991—1995) պատմական քաղաքի կենտրոնին էական վնաս է պատճառվել։ 1991 թվականին այստեղ հռչակվել է ինքնահռչակ Սերբական Կրաինան, որից հետո քաղաքից աքսորվել է խորվաթական բնակչության գրեթե ամբողջ մասը ։ Քաղաքը զգալիորեն տուժել է խորվաթական հարձակումների գործողությունների ընթացքում։ Սերբական բնակչությունը աքսորվել է խորվաթական բանակ (պատերազմի ավարտից հետո մի մասը վերադարձել է)։ Պատերազմի ավարտից հետո վերականգնողական աշխատանքները շարունակվել են մի քանի տարի։
Արտաքին հղումներ
Կատեգորիա:Խորվաթիայի քաղաքներ Կատեգորիա:Խորվաթիայի բնակավայրեր
Մեծ Նոդիմեց
Մեծ Նոդիմեց (Большой Нодимец), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Դվինիցա գետի աջ ափում՝ 25 կմ հեռավորության վրա։ Գետի երկարությունը 35 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մայ Դանցիգ
Մայ Վոլֆովիչ Դանցիգ (Май Вольфавіч Данцыг, ), բելառուս նկարիչ, պրոֆեսոր։ 1960 թվականից ԽՍՀՄ նկարիչների միության անդամ, Բելառուսի ժողովրդական նկարիչ (1995)։
Կենսագրություն
Մայ Դանցիգը դասավանդել է Բելառուսի արվեստների պետական ակադեմիայում, եղել է գեղանկարչության ամբիոնի վարիչը։
Պարգևատրվել է Ֆրանցիսկ Սկորինայի շքանշանով (2005) ։
Նկարներ
Անատոլի Անիկեյչիկի, Ալեսիա Ադամովիչի, Վասիլ Բիկովի և շատ այլ ժամանակակիցների դիմանկարները։
Արտաքին հղումներ
Կատեգորիա:Բելառուս նկարիչներ Կատեգորիա:Խորհրդային նկարիչներ Կատեգորիա:ԽՍՀՄ նկարիչների միության անդամներ Կատեգորիա:Պատվո շքանշանի ասպետներ (Բելառուս)
Վիլ սյուր Ռետուրն
Բնակչությունը 2008 թվականի դրությամբ կազմում է 73 մարդ, բնակչության խտությունը` 7.64 մարդ/կմ²։ Բնակավայրը զբաղեցնում է 9.56 կմ² տարածք։
Աշխարհագրություն
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 55 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 8։ Ակտիվության ցուցանիշը կազմում է 85,5 %։ 47 աշխատունակ մարդկանցից աշխատել է 46 անձ (23 տղամարդ և 23 կին)։ Գործազուրկ են եղել 1 անձ (0 տղամարդ և 1 կին)։ 8 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վենետիկյան դոժերի ցանկ
Վենետիկյան դոժերի ցանկ ժամանակակից Վենետիկի դոժերի անունների ցանկը, որոնք ղեկավարել են քաղաքը և շրջակա տարածքները 697-ից մինչև 1797 թվականները ։
Տարիների պատմության ընթացքում զարգացումը հետաքրքիր և բազմազան է եղել։ Սկզբնական շրջանում դոժերը ընտրվեցին Բյուզանդական կայսրության ղեկավարներ։ Այս ժամանակահատվածում տիտղոսի վերացման ժամկետը 737-ից մինչև 742-ներ, երբ դոժերի փոխարեն մեկ տարի կառավարել են «ռազմական վարպետները» (maestri dei militi)՝ Դոմենիկո Լեոնեն, Ֆելիչե Կորնիոլան, Տեոդատո Իպատոն, Ջովիանո Չեպանիկո և Ջովանի Ֆաբրիչակոն։
Վենետիկում դոժին ընտրել է ավագանին՝ բազմաստիճան ընտրությունների միջոցով։ Պաշտոնը եղել է ցմահ, սկզբնական շրջանում ունեցել է մեծ իշխանություն։
Տես նաև
Վենետիկի հանրապետություն
Արտաքին հղումներ
Կատեգորիա:Միապետների ցանկեր Կատեգորիա:Ցանկեր:Իտալիա
Հեթում Բ թագավորի ճաշոց
Հեթում Բ թագավորի ճաշոց, հայկական մանրանկարչության հուշարձան, ձեռագիր ճաշոց։ Գրվել և պատկերազարդվել է 1286 թվականին Կիլիկիայում Հեթում թագաժառանգի համար։ Պահվում է Երևանի Մեսրոպ Մաշտոցի անվան Մատենադարանում (ձեռագիր 979)։
Պատմություն
Ճաշոցը Հին և Նոր կտակարաններից ընտրված առանձին հատվածների ու աղոթքների, հոգևոր շարականների ժողովածու է, ինչով էլ պայմանավորված է ձեռագրի պատկերազարդման բազմազանությունը։
Գեղարվեստական արժեք
«Հեթում Բ թագավորի ճաշոցը» համարվում է հայկական մանրանկարչության վառ օրինակներից։ Ճաշոցի բարձր գեղարվեստական արժեք ներկայացնող բազմաթիվ մանրանկարներում դրսևորվել են 13-րդ դարի 2-րդ կեսի Կիլիկիայի մանրանկարչության դպրոցի լավագույն առանձնահատկությունները։ Ձեռագրի բազմաթիվ էջեր զարդարված են գլխազարդերով, լուսանցազարդերով ու թեմատիկ տերունական մանրանկարներով։ Դրանք էջի երկարությամբ ձգված լուսանցազարդերի հետ մեկտեղ ամբողջացնում են էջի դեկորատիվ հարդարանքը («Երեք մանուկները հնոցում», սրբերի պատկերներ, լուսանցազարդ)։
Հաճախ ամբողջ էջը ծածկող մանրանկարներին հաջորդում են տեքստի հետ զուգորդված ավելի փոքր մանրանկարներ ու ճոխ լուսանցազարդեր։ Ձեռագրի մանրանկարներն աչքի են ընկնում բարդ հորինվածքով։ Անհայտ մանրանկարիչը, պատկերագրությանը բնորոշ կանոնի վերածված կառուցվածքը տրոհելով ինքնուրույն, սակայն միմյանց հետ շաղկապված դրվագների, մանրանկարներին հաղորդել է պատմողական բնույթ։ Այսպես՝ «խաչից իջեցնելը» մանրանկարում զուգակցել է Քրիստոսի խաչելության և թաղման հետ կապված մի քանի դրվագների հետ (Հովսեփ Արմեթացին Պիղատոսից խնդրում է Քրիստոսի մարմինը, խաչից իջեցնելը, թաղումը), ստեղծել բազմաֆիգուր, շարժումով հագեցված հորինվածք։
Բուսական մոտիվներով ճոխ զարդարված շրջանակների մեջ ամփոփված մանրանկարներում մարդկային ֆիգուրներն իրենց ձգված համամասնություններով, էքսպրեսիվ շարժումներով վերարտադրում են պատկերվող իրադրության ներքին դրամատիգմը («Տեառն ընդ առաջ», «Քրիստոսի մուտքը Երուսաղեմ»)։ Ձեռագրին առանձին ճոխություն են հաղորդում անվանաթերթերը։ Վարպետորեն միահյուսված ամենատարբեր զարդամոտիվներով (ֆանտաստիկ կենդանիներ, թռչուններ, բուսական մոտիվներ) գլխազարդերը, լուսանցազարդերն ու գլխատառերը էջի հարթության վրա տեղավորվում են ռիթմի արտակարգ զգացողությամբ։ Մանրանկարների գեղանկարչական արտահայտչականությունն ուժգնանում է հարուստ ու հնչեղ գունաշարի շնորհիվ (կապույտ, կանաչ, կարմիր, փայլուն ոսկի, շագանակագույն երանգներ)։
«Հեթում Բ թագավորի ճաշոցի» մանրանկարներում կատարյալ ձևով են դրսևորվել հայկական մանրանկարչության հիմնական նվաճումները։
Գուբրիխա
Գուբրիխա (Губриха), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստրելիցա գետի ձախ ափում՝ 47 կմ հեռավորության վրա։ Գետի երկարությունը 10 կմ է։ Գետաբերանը գտնվում է 10 կմ հյուսիս-արևելք Բիրյակովա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Wikiwand
Wikiwand, ծրագրային ինտերֆեյս, որը մշակվել է Վիքիպեդիայի հոդվածները դիտելու համար ։ Այն հասանելի է մի քանի հայտնի դիտարկիչներում՝ որպես անվճար բրաուզերի ընդլայնում կամ բջջային հավելված։
Հասանելիություն
Ինտերֆեյսը հասանելի է Գուգլ Քրոմով, Սաֆարիով (Սաֆարի տարբերակը հասանելի չէ ներբեռնման համար) և Mozilla Firefox-ով։ Այն հասանելի է նաև Wikiwand կայքում։ 2015 թվականի մարտին Wikiwand-ը թողարկեց iOS հավելված՝ iPhone-ի և IPad-ի համար։
Ֆինանսավորում
Wikiwand-ը 600.000 դոլար ստացավ ինտերֆեյսի զարգացման համար։ Այն հայտարարեց, որ մտադիր է եկամտի 30 %-ը նվիրաբերել Վիքիմեդիա Հիմնադրամին ։
Ծանոթագրություններ
Կատեգորիա:Վիքիպեդիա Կատեգորիա:Ծրագրային ապահովում այբբենական կարգով
Դանիել Պաչեկո
Դանիել Պաչեկո Լոբատո (Daniel Pacheco Lobato, ), իսպանացի ֆուտբոլիստ, «Խետաֆե» ակումբի հարձակվող։
Գործունեություն
«Բարսելոնայի» սան է, խաղացել է ակումբի մանկական և երիտասարդական մի քանի թիմերում՝ հարձակվողի և հարձակվող կիսապաշտպանի դիրքերում։ Նա տարբերվում էր դրիբլինգի և տուգանային հարվածների հմուտ կատարմամբ։ Գոլային պահերի լավ իրականացման համար ստացել է «Մարդասպան» մականունը ։ 2007 թվականի ամռանը Պաչեկոն տեղափոխվեց «Լիվերպուլ»։ 2008 թվականի փետրվարից Պաչեկոն սկսեց հանդես գալ ակումբի պահեստային կազմում։ 2009 թվականի ամռանը նա ակումբի հետ երկարաձգեց իր պայմանագիրը մինչեւ 2012 թվական ։
2009 թվականի դեկտեմբերին Չեմպիոնների լիգայի Ֆիորենտինայի դեմ հանդիպման ժամանակ դուրս եկավ փոխարինման ։ Դեկտեմբերի 26-ին առաջին անգամ հանդես է եկել առաջնությունում՝ 10 րոպե խաղալով «Վուլվերհեմպտոն Ուոնդերերս» ակումբի դեմ խաղում ։ Հարցազրույցում Պաչեկոն ասաց, որ իր համար Էնֆիլդում խաղալը դարձավ Սուրբ ծննդյան լավագույն նվերը, որի մասին նա կարող էր միայն երազել ։
2010 թվականի փետրվարի 18-ին Դանիելը Եվրոպայի Լիգայում 20 րոպե խաղաց ռումինական Ունիրի ակումբի դեմ խաղում։ Այդ խաղում գոլային փոխանցում կատարեց Դավիթ Ն’Գոգին՝ Դանիել Պաչեկոյին դարձնելով հաղթական գոլի հեղինակ («Լիվերպուլ» հաղթեց 1:0) ։
Արդյունաբերական ապրանքներ
Արդյունաբերական ապրանքներ, ժողովրդական սպառման ապրանքներ, որ ի տարբերություն պարենային ապրանքների, մարդկանց բազմակողմանի պահանջմունքները բավարարում են տևական ժամանակամիջոցում։ Ա․ ա․ բաժանվում են հետևյալ հիմնական խմբերի՝ գործվածքեղենի, կարի արտադրանքի, տրիկոտաժի, կոշկեղենի պլաստմասսայի, քիմիա-մոսկատելայինի, ապակյա, շինանյութերի, մետաղյա-տնտեսական, գալանտերային, պարֆյումերային, կահույքի, ոսկերչականի, աղվամազա մորթեղենայինիև տնային մեքենաների։ Արդյունաբերական ապրանքների ստացման հիմնական աղբյուրը արդյունաբերությունն է։ ՍՍՀՄ-ում արդյունաբերական ապրանքների անվանացանկն այժմ 30 հազարանոց միավորից ավելի է։ Արդյունաբերական ապրանքների դասակարգումը հնարավորություն է տալիս բնակչության պահանջմունքին համապատասխան կարգավորել դրանց արտադրությունը, տեղաբաշխումը, վաճառքը։''':
Կատեգորիա:Արդյունաբերություն Կատեգորիա:Արդյունաբերական ապրանքներ
Մեծ Նորոկսա
Մեծ Նորոկսա (Большая Норокса), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Դվինիցա գետի աջ ափում՝ 29 կմ հեռավորության վրա։ Գետի երկարությունը 12 կմ է։ Գետաբերանը գտնվում է անտառում, 9 կմ հարավ-արևմուտք Վերոբյովից և 40 կմ հյուսիս-արևելք գյուղ Սոկոլից
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Blood on the Leaves
«Blood on the Leaves», ամերիկացի ռեփեր Քանյե Ուեսթի երգն է։ Այն ընդգրկվել է նրա անհատական վեցերորդ ստուդիական ալբոմում, որը կրում է «Yeezus» անվանումը։ Երգը գրվել է Քանյե Ուեսթի, Հադսոն Մոհակի, Իլոն Ռուտբերգի, Մալիք Յուսեֆի, Թոնի Վիլյամսի, Cyhi the Prynce-ի, Մայք Դինի և Աբել Միրոպոլի կողմից։ Երգը ամերիկյան Billboard Hot 100 հիթ շքերթում զբաղեցրել է 89-րդ հորիզոնականը։
Կենդանի կատարումներ
2013 թվականի օգոստոսի 26-ին Քանյե Ուեսթը երգը կատարել է MTV Video Music Awards մրցանակաբաշխության ժամանակ ։ 2014 թվականի հուլիսի 4-ին նա կատարել է երգը Wireless փառատոնի ժամանակ, իսկ նույն տարվա օգոստոսի 30-ին նաև Budweiser Made in America փառատոնի ժամանակ ։ Երգը նաև ընդգրկված է Քանյեի 2013-14 The Yeezus Tour համաշխարհային շրջագայության երգացանկում ։
Սիրիուս (ֆիլմ)
Սիրիուս (Sirius), երկու մասերից կազմված փաստավավերագրական ֆիլմ, որը նկարահանվել է ուֆոլոգ Սթիվեն Մ. Գրիրի (Steven M. Greer) «Թաքնված ճշմարտություն» (Hidden Truth) և «Արգելված գիտելիք» (Forbidden Knowledge) գրքերի հիման վրա ռեժիսոր Ամարդիփ Կալեկայի (Amardeep Kaleka) կողմից ։
Ֆիլմում ցուցադրված են ԱՄՆ կառավարության և զինված ուժերի նախկին պաշտոնյաների հարցազրույցները։ Բացի այդ, այս ֆիլմում խոսվում է Ատակամա անապատում հայտնաբերված մումիայի (15 սմ) մասին, որը անվանվել է Ատակամայի կմախք ։
Ֆիլմի ֆինանսավորումը մասամբ իրականացվել է Kickstarter նախագծի շնորհիվ ։
Ֆիլմի պրիեմերան կայացավ 2013 թվականի ապրիլի 24-ին ԱՄՆ Կալիֆոռնիա նահանգի Լոս-Անջելես քաղաքում ։
Մաս երկրորդ
Երկրորդ մասը հիմնականում նվիրված է Ատակամայի Կմախքի պատմությանը, որտեղ խոսվում է նրա այլմոլորակային ծագման հնարավորության մասին, և բերվում է որպես Երկրի վրա այլմոլորակայինների ներկայության ապացույց ։
Կարծիքներ
Ֆիլմին տրված կարծիքները հիմնականում բացասական բնույթ են կրել ։ Այսպես, The Hollywood Reporter ամսագիրը իր ափսոսանքն է հայտնում, որ ֆիլմում չի հաջողվել ստեղծել համոզիչ տեսաշարք, որը կցրեր հանդիսատեսի թերահավատությունը ։ The Village Voice շաբաթաթերթը նշեց, որ հուզող թեմայի պոտենցիալը չի բացահայտվել ։
Ծանոթագրություններ
Կատեգորիա:Ֆիլմեր այբբենական կարգով
Նա ողջ է (ֆիլմ)
«Նա ողջ է» (It’s Alive), 1974 թվականին նկարահանված ամերիկյան հոգեբանական սարսափ ֆիլմ։ Կինոնկարի սցենարիստը, պրոդյուսերը և ռեժիսորը Լարի Քոհենն է։
Ֆիլմի ստեղծմանը մասնակցել են Բերնարդ Հերմանը (կոմպոզիտոր, որը հայտնի է Ալֆրեդ Հիչքոքի ֆիլմերի համար գրած երաժշտություններով) և Ռիկ Բեյքերը (գրիմ, մարիոնետային համակցված կինոնկարահանում)։
Սյուժե
Դևիս ամուսնական զույգը ապրում է Լոս Անջելեսում։ Նրանք սպասում են իրենց երկրորդ երեխային։ Ֆրենկը (Ջոն Ռայան) հանրային կապերի հաջողակ խորհրդատու է, իսկ կինը՝ Լենորը (Շարոն Ֆարել) տնային տնտեսուհի է, որը զբաղված է առաջին երեխայի՝ Քրիսի (Դանիել Հոլցման) խնամքով։ Զույգը մի քանի տարի խուսափում էր երկրորդ երեխայի ծննդից, որի նպատակով Լենորն ընդունում էր բեղմնականխիչ հաբեր։ Բայց ահա գալիս է ընտանիքը համալրելու ժամանակը ևս մեկ անդամով։ Քրիսին թողնելով ընտանիքի ընկերոջ՝ Չառլիի ընտանիքի հետ՝ Դևիս ընտանիքը մեկնում է հիվանդանոց։
Լենորը ծնում է ոչ թե սովորական երեխայի, այլ հրեշի՝ ժանիքներով և մագիլներով։ Ծնվելուց անմիջապես հետո բժիշկներից մեկը փորձում է խեղդել ծնված հրեշին։ Վերջինս, սպանելով բժիշկներին և բուժքույրերին, պատուհանով փախչում է տանիք։ Ողջ մնացած Լենորը գտնում է վախեցած Ֆրենկին, որը տեսել էր կատարված կոտորածը։ Մինչ ոստիկանությունը հետաքննում է սպանությունը, Ֆրենկին և Լենորին թույլատրում են դուրս գալ հիվանդանոցից։ Միևնույն ժամանակ Դևիսների նորածինը գնում է տուն՝ ճանապարհին սպանելով բոլոր հանդիպող մարդկանց, այդ թվում և երաժշտին ու կաթնավաճառին։ Մինչ սպանությունները շարունակվում են, մամուլը և ոստիկանությունը հետապնդում են ծնողներին։ Ֆրենկը գալիս է այն եզրակացության, որ հրեշ երեխան իր որդին չէ և միանում է նրա որոնողական աշխատանքներին։
Այդ ընթացքում դեղագործական ընկերությունը կապ է հաստատում Լենորին հղիության ընթացքում դեղորայք նշանակած վերարտադրողական բժշկի հետ։ Ընկերությունը խոստովանում է, որ երեխան գենետիկական հրեշ է, որը, հավանաբար, ծնվել է իր ընկերության դեղերի պատճառով։ Վերջինս ցանկանում է վերացնել երեխային, որպեսզի դադարեցվի ոստիկանության հետաքննությունը, քանի որ, հնարավոր է ոստիկանությունը պարզեր երեխային ծննդյան պատճառը։ Երբ Ֆրանկին կանչում են տեղի դպրոց, որտեղ սպանվել է ոստիկանության աշխատակիցը, հրեշ-երեխան հասնում է Դևիսների տուն, որտեղ Լենորը նրան վերցնում է որպես իր որդին և թաքցում նկուղում։ Կարոտելով ընտանիքին՝ Քրիսը փախչում է Չառլիի տանից, որ վերադառնա տուն։ Չառլին հետևում է նրան։ Ֆրենկը հայտնաբերում է, որ Լենորը թաքցնում է հրեշին, սակայն մայրն աղաչում չվնասել երեխային, ասելով, որ նա պարզապես վախեցած է չի վնասի ընտանիքին։ Ֆրենկը, չլսելով իր կնոջը, զինված իջնում է նկուղ, որ սպանի նորածնին, սակայն այստեղ հայտնաբերում է Քրիսին, որը զրուցում է փոքրիկ եղբոր հետ՝ նրան ասելով, որ նա կպաշտպանի եղբորը։ Ֆրենկը կրակում է երեխային՝ վիրավորելով նրան։
Նորածին-հրեշը փախչում է նկուղից և սպանում հենց նոր այդտեղ հայտնված Չառլիին։ Ֆրենկը հետապնդում է որդուն՝ շարունակելով կրակել, սակայն կորցնում է հետքերը։ Ոստիկանությունը կապ է հաստատում նրա հետ և տեղեկացնում, որ երեխային հետապնդել են մինչև կոլեկտորները։ Ֆրենկը վերցնելով հրացանը մեկնում է դեպի կոլեկտորները։ Սակայն երեխան հայտնաբերելուց հետո Ֆրենկը չի կրակում նրան կամ զանգահարում ոստիկանությունը, որոնք շարունակելու են որոնումներըը։ Բանն այն է, որ երեխային մոտենալով՝ Ֆրենկը հասկանում է, որ նա պարզապես վախեցած է և վնաս չի պատճառի, եթե նրան չվախեցնեն։ Նա ներողություն է խնդրում երեխային ցավ պատճառելու համար և վերցնում լացող երեխային։
Ոստիկանությունը Դևիսներին տուն են տանում։ Այդ պահին ոստիկանական խուզարկու գործակալը զանգ է ստանում և իմանում, որ Սիեթլում նոր հրեշ-երեխա է ծնվել։
Վարկանիշ
Մինչ ԱՄՆ-ում ֆիլմը ստացել է MPAA վարկանիշը Ամերիկյան կինոասոցիացիայի վարկանիշների համակարգում (երեխաներին առաջարկվում է դիտել ֆիլմը ծնողների հետ), որոշ երկրներում, օրինակ, Ֆինլանդիայում այն արգելվել է ցուցադրել։ Մեծ Բրիտանիայում ֆիլմը սկզբից 18+ կարգավիճակ, սակայն այն հետագայում կրճատվել է մինչև 15+: Ավստրալիայում ֆիլմը սկզբից գնահատվել է որպես R18 +, ապա գնահատումը կրճատվեց մինչև MA15 + վարկանիշը (մինչև 15 տարեկանը միայն ծնողների հետ)։ Նոր Զելանդիայում վարկանիշը գնահատվել է R16:
Հասույթ
Երբ ֆիլմը հայտնվեց կինովարձույթում, խնդիրներ առաջացան։ Warner Bros-ի մենեջերները, որոնք մի ժամանակ աջակցում էին Լարի Քոհենին, փոխարինվեցին, իսկ նոր մենեջերները հետաքրքրություն չցուցաբերեցին նախագծի նկատմամբ ։ Սակայն ֆիլմի նկարահանման ավարտից հետո Քոհենին հաջողվեց աջակցություն ստանալ ։ Արդյունքում ֆիլմը հայտնվեց կինովարձույթում։ Պրեմիերան տեղի է ունեցել 1974 թվականի մայիսին Չիկագոյում։ 1974 թվականի հոկտեմբերի 18-ին ֆիլմը դուրս եկավ սահմանափակ վարձույթի ։
Երեք տարի անց «Նա ողջ է» ֆիլմը վերաթողարկվեց ։ Վերջնական արդյունքում ֆիլմի հասույթը կազմեց 7,1 $ ԱՄՆ-ում ։
Գնահատումներ
«Նա ողջ է» ֆիլմը IMDb-ում ստացել է 5.8՝ հնարավոր 10-ից, իսկ Rotten Tomatoes-ում՝ 5,9: Ֆիլմը ընդգրկվել է «Bravo» ամերիկյան հեռուստաալիքի՝ «100 ամենասարսափելի պահերը կինոյում» (անգլ., Bravo- ի 100 Scariest Movie Moments) ցուցակում՝ զբաղեցնելով 58-րդ հորիզոնականը ։
Արտաքին հղումներ
Կատեգորիա:1974 ֆիլմեր Կատեգորիա:Ամերիկյան սարսափ ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր հրեշների մասին Կատեգորիա:Warner Bros. ֆիլմեր Կատեգորիա:Ֆիլմեր դևերի մասին Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆիլմեր Կատեգորիա:Սարսափ ֆիլմեր
Սեթ (դիցաբանություն)
Սեթ (Սեթխ, Սութեխ, Սութա), Հին Եգիպտական դիցաբանությունում մրրիկների, քաոսի, պատերազմի և մահվան աստվածն է։ Սկզբնական շրջանում համարվել է «Ռա աստծո պահապանը», նրա անունը առկա էր շատ փարավոնների անուններում և տիտղոսներում։ Սեթը կարմիր աչքերով պատերազմի աստված էր, միակը, ով կարող էր հաղթել Ապոպ օձին, որը ուզում էր սպանել Ռային գետնի տակ հոսող Սև Նեղոսի ջրերում։ Սակայն հետո ստացավ հրեշային պատկեր, դարձավ անտագոնիստ նրա և Գոռ աստծո միջև ընթացող պայքարի մեջ, սատանայացվեց։ Գոռը և Սեթը կարող են նաև միաձուլվել ու դառնալ միացյալ երկգլխանի մի աստվածություն՝ Խեռուիֆի։ Նա նաև հովանավորում էր հեռավոր երկրները։
Պատմություն
Եգիպտոսի հին տերության ժամանակաշրջանում Սեթը և Գոռը հավասարապես համարվում էին թագավորական իշխանության հովանավորները, ինչը երևում է «բուրգերի գրությունները» աշխատություննում և փարավոնների տասնմեկերորդ դինաստիայի տիտղոսներում (Սեթի և գոռի անունների համադրությունը նշանակում է արքա)։ Գիկսոսների ժամանակ նա նույնեցվում է նրանց Վաալի հետ և նրա՝ որպես գլխավոր աստծո պաշտամունքի վայր դարձավ Եգիպտոսի մայրաքաղաք Ավարիսը։ Նոր տերության ժամանակաշրջանում Սեթ անունը դեռ բավականին հաճախ էր հանդիպում։ Այդ անունն էին կրում տասնիններորդ դինաստիայի փարավոնները։ Ռամզես II և խեթերի պայմանագրում Սեթը նշվում ուրիշ խեթական աստվածների հետ միասին։ Կենդանու պատկերով իրերը, որոնք խորհրդանշում էին Սեթին, առաջին անգամ հայտնվեցին Նակադ Առաջինի ժամանակաշրջանում։
Կատեգորիա:Կերպարներ այբբենական կարգով Կատեգորիա:Աստվածներ այբբենական կարգով Կատեգորիա:Եգիպտական աստվածներ
Ջեյմս Չարլզ
Ջեյմս Չարլզ (James Charles Dickinson, ), ամերիկացի մոդել, յություբեր և դիմահարդար։ 2016 թվականին դարձել է CoverGirl կոսմետիկ ապրանքանիշի առաջին տղամարդ ներկայացուցիչը։
Կարիերա
Չարլզն առավել հայտնի է իր յություբյան ալիքով, որը նվիրված է դիմահարդարմանը, նա սկսել է վիդեոներ հրապարակել 2015 թվականի դեկտեմբերի 1-ից։ Ամենաբարձր ցուցանիշով (2019 թվականի մայիսի 16-ին) նրա ալիքը ունեցել է 16,6 միլիոն հետևորդ։ Ներկայումս այն ունի 16,3 միլիոն հետևորդ։ Յություբյան ալիքը ունի 2 միլիարդից ավել դիտում։ 2019 թվականի մայիսի 11-ին դարձել Է յություբի առաջին մարդը, որը 24 ժամում կորցրել է ավելի քան 1 միլիոն բաժանորդ ։
2016 թվականի հոկտեմբերի 11-ին տասնյոթ տարեկան հասակում, Չարլզը դարձել է CoverGirl կոսմետիկ ապրանքանիշի առաջին տղամարդ ներկայացուցիչը, որն աշխատում է բրենդի դեսպան Քեթի Փերրիի հետ     ։
Streamy Awards 8-րդ մրցույթում Չարլզը ստացել է մրցանակ «Գեղեցկություն» անվանակարգում լավագույն յություբյան ալիքի համար ։
Ինտերլեյկին 2
Ինտերլեյկին 2 (Interleukin-2, IL-2), ցիտոկին, ինտերլեյկինների խմբի ներկայացուցիչ, պեպտիդ, բորբոքման և իմունիտետի մեդիատոր։ Արտադրվում է T-բջիջների կողմից հակամարմնային և միտոգենային խթանմանն ի պատասխան։ Հասուն սպիտակուցն կազմված է 133 ամինաթթուներից և ունի 15,4 kDa մոլեկուլային զանգված։ Անհրաժեշտ է T-լիմֆոցիտների պրոլիֆերացիայի և իմունային պատասխանը կարգավորող այլ գործընթացների համար։ Ինտերլեյկին 2-ը գործում է ինտերլեյկին 2-ի հետերոտրիմերային համալիրի միջոցով, որը կազմված է 3 ենթամիավորներից՝ ինտերլեյկին 2 ալֆա ռեցեպտոր (CD25), ինտերլեյկին 2 բետա ռեցեպտոր (CD122)  և ինտերլեյկին 2 գամմա ռեցեպտոր (CD132)։ Ինտերլեյկին 2-ը ակտիվացնում է բազմապիսի ազդանշանային ուղիներ, ինչպիսին են օրինակ՝  Ras/MAPK, JAK/Stat և PI3K/Akt (ֆոսֆոինոզիտիդ-3-կինազի ազդակային ուղի)։
Ջեյմս Չարլզ
Կարիերա
2018 թվականին Չարլզը համագործակցել է Morphe Cosmetics կոսմետիկ ապրանքանիշի¤ հետ, աչքերի ստվերների գունապնակ թողարկելու համար։ 2019 թվականի հունվարին նա հրավիրվել է Անգլիայի Բիրմինգհեմ քաղաք, ընկերության երկրորդ բրիտանական խանութը բացելու համար, որտեղ նրան տեսել էին 7000-ից ավելի երկրպագուներ, դա հանգեցրել էր բազում խցանումների ։
Ինտերլեյկին 2
Արտաքին հղումներ
Կատեգորիա:Ցիտոկիններ Կատեգորիա:Իմունաբանություն Կատեգորիա:Սպիտակուցներ այբբենական կարգով
Ջեյմս Չարլզ
Կարիերա
2019 թվականի մարտին Չարլզը արել է Իգգի Ազալիայի դիմահարդարումը «Sally Walker» երգի երաժշտական տեսահոլովակի համար ։
Չարլզը իր վիդեոները սկսում է «hi sisters» արտահայտությամբ։ Դրա արդյունքում նրա երկպագուները սկսել են կրել «hi sisters» գրությամբ հագուստ։
Անձնական կյանք
Չարլզը ծնվել է Նյու Յորքի Բեթհեղեմ քաղաքում։ 2017 թվականի հունիսին ավարտել է Բեթղեհեմի կենտրոնական միջնակարգ դպրոցը։ Նա բացահայտ գեյ է ։
2019 թվականի դրությամբ նրա ունեցվածքը գնահատվում է 12 մլն ԱՄՆ դոլար (9 մլն ֆունտ ստերլինգ) ։
Արտաքին հղումներ
Կատեգորիա:Ամերիկացի ինտերնետային աստղեր Կատեգորիա:Ամերիկացի մոդելներ Կատեգորիա:Ամերիկացի դիմահարդարներ Կատեգորիա:Ամերիկացի տիկտոկերներ
Մաքուր արվեստ (ֆիլմ)
Սյուժե
Սաշան ծնվել է Աստրախանում. 13 տարեկանում կորցնում է ծնողներին և հայտնվում է մանկատանը, քանի որ չէր ուզում բեռ լինել հորաքրոջ համար։ Հետո նա ընդունվում է Մոսկվայի պետական համալսարանի ժուռնալիստիկայի ֆակուլտետ և դառնում լավ լրագրող։ Հեռանալով լրագրությունից, Սաշան զբաղվում է լուսանկարչությամբ, դառնալով հաջողված նորաձև լուսանկարիչ։
Անդրեյը նորաձև ավանգարդիստ է, նկարում է այն, ինչ իրեն դուր է գալիս։ Մի պատկերագետ վերցնում է նրան իր մոտ և սկսում վաճառել նրա կտավները։
Ցուցահանդեսներից մեկի ժամանակ Անդրեյն ու Սաշան ծանոթանում են և սկսում հանդիպել։ Սաշան երազում էր տան, ընտանեկան ջերմության, սիրելիի մասին, բայց ամեն ինչ փոխվեց, երբ մի երեկո գտնում է սիրելիին նրա բնակարանում մահացած։
Սաշան չէր կարողանում հասկանալ, թե ինչու սպանեցին նկարչին։ Ոստիկանությունը Անդրեյի բնակարանում գումարով լիքը պայուսակ է գտնում և հայտնում, որ սա սովորական կողոպուտ է։
Սաշան զանգում է իր հին ընկերոջը՝ Միշային, որը նկարչական հավաքույթի անդամ էր, բայց վերջինս հավաստիացնում է, որ սա ընդամենը սովորական գողի արարք է։ Սաշան փորձում է նրան հակառակում համոզել և սկսում է սեփական հետաքննությունը։
Սրճարաններից մեկում նա հասկանում է, որ նկարը QR-կոդ է, որը տանում է դեպի ֆայլերի պահոց, որը թողել էր Անդրեյը։
Ֆիլմի սյուժեի երկրորդ մասը պատմում է այն մասին, թե ինչպես երկու նախագահների հանդիպման ժամանակ, Ռուսաստանի նախագահը ԱՄՆ-ի նախագահին տալիս է մեկ միլիոն դոլար արժողությամբ Շիշկինի կտավը, իսկ շուտով մահանում է պատկերասրահի սեփականատեր Կովալյովը՝ Կուզնեցյան կամրջի պատկերասրահի տնօրենը, որը վաճառել էր իր նկարներից մեկը Կրեմլին, և որը դարձել է միջազգային պարգև։ Կովալյովի սպանությունը դառնում է համար 1-ը Լուբյանկայում։
Սաշան նայում է Կովալյովի կատալոգը, ինչպես նաև նրա պատկերասրահի տեսագրությունները, և հասկանում է, որ կատալոգում ներկայացված գործերը կեղծ են՝ նկարված անհայտ նկարիչների կողմից։ Չհասկանալով, ինչպես կարող էր Անդրեյը նման խարդախության մեջ ներգրավվել, նա գնում է տղայի ընկերոջ՝ Զուևի մոտ։ Զուևն ասում է, նրանք Անդրեյի հետ աշխատել են Ֆիլիպիչի մոտ։ Ավելի ուշ Զուևին սպանում են աղջա աչքի առաջ։
Սաշան ապրում է իր նախկին ընկերուհու՝ Տամարայի բնակարանում, քանի որ այդ հասցեն վերջինը կստուգվեր։ Տամարան տալիս է նրան իր մեքենան՝ վառ կապույտ Mini Cooper: Սաշան որոշում է զրուցել Ֆիլիպիչի՝ Անդրեյի ուսուցչի հետ, բայց վերջինս քաղաքում չէր և Սաշան որոշում է գնալ նրա ամառանոցը։ Այնտեղ նա գտնում է Ֆիլիպիչին կախված և վերադառնում է, նախապես զանգահարելով ոստիկանություն։ Հանցագործության վայր է գալիս Ռուսաստանի անվտանգության դաշնային ծառայության փոխգնդապետ Վոլկովը, որը վարում էր նաև Կովալյովի գործը։ Զրուցելով հարևանների հետ, նա հաշվառում է Սաշայի մեքենան իսկ դրանով նաև գտնում աղջկա բնակության հասցեն։
Տամարայի բնակարան է գալիս վարձու մարդասպանը և սպանում նրան. Սաշային հաջողվում է փախուստի դիմել։
Սաշան իմանում է, որ Կովալյովի պատկերասրահի նկարները գնահատել է XIX դարի ռուսական նկարչության հայտնի գիտակ Խրիստոֆորովը։ Սաշան այցելում է նրան՝ Տրետյակովյան պատկերասրահ և մեղադրում նրանում, որ շփոթել է հոլանդացի նկարիչներին շրջիկ նկարիչների հետ։ Ծեր պրոֆեսորը սարսափի ու զայրույթի մեջ է։ Ռենտգեն հետազոտության ժամանակ հայտնաբերվում են այլ նկարչի կողմից ավելացված տարրեր։
Սաշան հասկանում է, թե բանն ինչում է. ամերիկացիներին են նվիրել կեղծ նկար, որը շուտով բացահայտվելու է և հասունանալու է միջազգային սկանդալ։
Ֆիլմն ավարտվում է մեքենայի մեջ նկարահանված կադրով, երբ Սաշան լսում է նորություն այն մասին, որ Շիշկինի նկարը գողացվել է Նյու Յորքից...
Սաունդթրեք
Ֆիլմի երաժշտությունը գրել է տասնհինգամյա երգահան Դենիս Սուրովը։ Ռեժիսորը խոստովանում է, որ երիտասարդ երգահանին գտել են պատահականորեն, նա անանուն քննադատել է Դավլետյարովի ֆիլմի երաժշտությունը, պնդելով, որ ինքն ավելի լավը կգրեր ։
Ֆիլմի թրեյլերում հնչում է The Cranberries խմբի «Zombie» երգի քավեր տարբերակը՝ Missio-ի կատարմամբ։
Արտաքին հղումներ
Կատեգորիա:2016 ֆիլմեր Կատեգորիա:Ռուսական թրիլեր ֆիլմեր Կատեգորիա:Ռուսական դետեկտիվ ֆիլմեր Կատեգորիա:Ռուսերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր
Հելիոերկրաֆիզիկա
Հելիոերկրաֆիզիկա,  գիտության բնագավառ, որն ուսումնասիրում է Արեգակի վրա տեղի ունեցող պրոցեսների ազդեցությունը երկրաֆիզիկական երևույթների վրա։ Հանդարտ Արեգակի (նրա վրա ակտիվ պրոցեսների բացակայության դեպքում) ճառագայթումը բաղկացած է սպեկտրի բոլոր դիապազոններում (ռենտգենյան, ուլտրամանուշակագույն, տեսանելի, ինֆրակարմիր և ռադիո), ըստ ժամանակի հաստատուն էլեկտրամագնիսական ճառագայթումից և կորպուսկուլների (հիմնականում էլեկտրոնների ու պրոտոնների) թույլ հոսքից՝ այսպես կոչված արեգակնային քամուց։ Թվարկված բաղադրիչներից Երկրի մակերևույթ են հասնում միայն տեսանելի և ռադիոճառագայթումները։ Առաջինը կրում է տրոպոսֆերա ու ջրոլորտ մտնող և դրանց ջերմային ու դինամիկական ռեժիմը որոշող էներգիայի հիմնական քանակությունը։ Ուլտրամանուշակագույն և ռենտգենյան ճառագայթումներն իոնացնում են մթնոլորտի վերին շերտերը (ստեղծում են իոնոսֆերան) և այդպիսով հնարավոր դարձնում կարճալիք ռադիոկապը մեծ հեռավորությունների վրա։ Կորպուսկուլային ճառագայթումը մասնիկներով համալրում է Երկրի ճառագայթային գոտիները և Արեգակի հակադիր կողմում ձգվող Երկրի մագնիսոլորտի պոչը։ Արեգակի վրա ակտիվ պրոցեսների երևան գալուն զուգընթաց ուժեղանում է սպեկտրի ռենտգենյան, ուլտրամանուշակագույն ու ռադիոդիապազոններում ճառագայթումը, և արտանետվում են (նեղ մարմնային անկյունով) մի քանի հարյուր կմ/վրկ և ավելի արագությամբ կորպուսկուլային հոսքեր։ Կարճալիք ճառագայթման ուժեղացումը մեծացնում է իոնոսֆերայի շերտերի խտությունը, որը Երկրի լուսավորված կողմում հանգեցնում է կարճալիք ռադիոկապի թուլացման կամ ընդհատման և երկարալիք ռադիոկապի բարելավման։ Հագեցնելով ճառագայթային գոտիները, կորպուսկուլները դրանցում արագանում են և թափանցում Երկրի մթնոլորտ՝ մինչև իոնոսֆերայի խորքերը (մերձբևեռային շրջաններում)։ Ընդ որում տեղի է ունենում անոմալ իոնացում, որը հանգեցնում է ռադիոկապի ուժեղ խաթարումների, բևեռափայլերի, ուժեղացնում է գիշերային երկնքի լուսարձակումը (կորպուսկուլներով օդի ատոմների գրգռվելու հետևանքով), առաջացնում մագնիսական փոթորիկներ։ Իրենց հերթին, մագնիսական դաշտի տատանումների հետևանքով տարբեր սարքերի հաղորդիչներում առաջանում են երկրային և ինդուկցիոն հոսանքներ, որոնք խանգարում են այդ սարքերի աշխատանքին։
Կատեգորիա:Երկրաֆիզիկա
Վիլլի (Արդենների գավառ)
Վիլլի (Villy), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 183 մարդ, բնակչության խտությունը` 23.52 մարդ/կմ²։ Բնակավայրը զբաղեցնում է 7.78 կմ² տարածք։
Աշխարհագրություն
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 45 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 111 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 19։ Ակտիվության ցուցանիշը կազմում է 82,9 %։ 92 աշխատունակ մարդկանցից աշխատել է 82 անձ (47 տղամարդ և 35 կին)։ Գործազուրկ են եղել 10 անձ (5 տղամարդ և 5 կին)։ 19 անաշխատունակներից 4-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալեքսանդր Միրզոյան
Ալեքսանդր Բագրատի Միրզոյան (ապրիլի 20, 1951, Բաքու, Ադրբեջանական ԽՍՀ, ԽՍՀՄ), խորհրդային տարիների հայ ֆուտբոլիստ։ 1980-ականներին եղել է մոսկովյան «Սպարտակի» ֆուտբոլիստ, պաշտպան։ Ներկայումս՝ Ռուսաստանի ֆուտբոլի վետերանների միության նախագահ։ Ռուսաստանի ֆուտբոլային միության անդամ։
Կենսագրություն
Ավարտել է «Նեֆտյանիկի» ֆուտբոլային դպրոցի նախապատրաստական խումբը։ 1976 թվականին ավարտել է Ֆիզիկական կուլտուրայի հայկական պետական ինստիտուտը։ Մարզիչների բարձրագույն դպրոցի շրջանավարտ է՝ մարզիչ-ուսուցիչ մասնագիտացմամբ։ Կենտրոնական պաշտպան։ 11-մետրանոցների հաստիքային իրացնող։ Սպորտի վարպետ, ֆիզիկական կուլտուրայի վաստակավոր գործիչ։ ԽՍՀՄ երիտասարդական հավաքականի կազմում անցկացրած խաղերով ռեկորդակիր։ Անցկացրել է 2 խաղ ԽՍՀՄ հավաքականում (1979—1980 թ.)։ ԽՍՀՄ առաջնությունում՝ 231 խաղ, 15 գոլ։
Ներկայումս
Ռուսաստանի ֆուտբոլի վետերանների միության նախագահ։ Ռուսաստանի ֆուտբոլային միության նախագահի խորհրդական։ ՌՖՄ-ի նախագահին կից փորձագիտական խորհրդի պատասխանատու քարտուղար։ Ռուսաստանի ֆուտբոլի վետերանների կոմիտեի փոխնախագահ։ ՌՖՄ-ի տեխնիկական կոմիտեի անդամ։
Անձնական
Կատեգորիա:Ապրիլի 20 ծնունդներ Կատեգորիա:1951 ծնունդներ Կատեգորիա:Հայ ֆուտբոլիստներ Կատեգորիա:Ֆուտբոլի պաշտպաններ Կատեգորիա:Արարատի ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Հայ ֆուտբոլային մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Խորհրդային ֆուտբոլային մարզիչներ Կատեգորիա:Խորհրդահայեր
Ցուրու
Ցուրու, քաղաք Ճապոնիայում։ Գտնվում է Յամանասի Պրեֆեկտուրայում։ Քաղաքի մակերեսը կազմում է 168,58 կմ², բնակչությունը կազմում է 32919 մարդ (Օգոստոսի 1 2014), բնակչության խտությունը կազմում է — 203,73 մարդ/կմ²։
Աշխարագրական դիրքը
Քաղաքը գտնվում է Հոնսյու կղզում, Յամանասի պրեֆեկտուրայում, Տյուբու տարածաշրջանում։ Իր հետ սահմանակցում են Ֆուձիյոսիդա, Օցուկի, Ուենոխառա քաղաքները, Նիսկիացուռա, Ֆուձիկավագուծիկո ավանները, Դոսի, Օսինո, Յամանակակո գյուղերը ։
Բնակչություն
Քաղաքի բնակչությունը կազմում է 32,919 մարդ (Օգոստոսի 1 2014), իսկ բնակչության խտությունը կազմում է, 203,73 մարդ/կմ2։ Բնակչության թվաքանակի փոփոխությունը 1980-ից 2005 թվականակներին։
Խորհրդանիշ
Քաղաքի ծառը համարվում է Սոճին, ծաղիկը - Ճապոնական Սակուրան, թռչունը - Cettia diphone.
Ծանոթագրություններ
Կատեգորիա:Ճապոնիայի քաղաքներ
Քարթլիի լեռնաշղթա
Քարթլիի լեռնաշղթա (ქართლის ქედი), գտնվում է Մեծ Կովկասի հարավային լանջին, Վրաստանում, Արագվի և Իորի գետերի միջև։ Երկարությունը ավելի քան 100 կիլոմետր է, բարձրությունը՝ մինչև 3000 մետր։ Կազմված է գլխավորապես ավազաքարերից, մերգելներից, թերթաքարերից։ Լանջերը ծածկված են հաճարենու և կաղնու անտառներով, գագաթները՝ լեռնային մարգագետիններով։
Կատեգորիա:Վրաստանի լեռնաշղթաներ Կատեգորիա:Լեռնաշղթաներ այբբենական կարգով
Ժանդաիրա
Ժանդաիրա (Jandaíra), համայնք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Էնտրի Ռիուսի գավառի մեջ։ Բնակչությունը կազմում է 11 341 մարդ, ըստ 2006 թվականի տվյալների։ Տարածքը կազմում է 642,652 կմ2։ Բնակչության խտությունը՝ 17,6 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Էնտրի Ռիուս (Բաիա)
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Բոլի օդանավակայան
Բրաչ օդանավակայան (Բոլի օդանավակայան, Zračna luka Brač ), օդանավակայան, որը գտնվում է Խորվաթիայի Բրաչ կղզու վրա՝ Բոլ քաղաքի մոտ, որի պատճառով էլ երբեմն ոչ պաշտոնապես կոչվում է Բոլի օդանավակայան։ Այն երկրի՝ կղզիների վրա գտնվող երեք օդանավակայաններից մեկն է, որն իրականացնում է կոմերցիոն ուղևորատար և չարթերային թռիչքներ Եվրոպայից՝ ամռան ամիսներին։
Տեղադրություն
Բրաչ օդանավակայանը գտնվում է Վեշկո դաշտում, ծովի մակարդակից 541մ բարձրության վրա։ Այն ընդամենը 14 կմ է հեռու Զլատնի Ռատից (Zlatni Rat «Ոսկե եղջյուր»), որը Եվրոպայի առաջնակարգ լողափերից մեկն է և 30 կմ հեռու է կղզու ամենամեծ Սյուպետար քաղաքից։ Օդանավակայանի դիրքի, ինչպես նաև կղզու ամենաբարձր լեռնագագաթ Վիդովա Գորայի մոտիկության պատճառով, այստեղ հաճախ է գրանցվում վատ տեսանելիություն՝ հնարավոր մառախուղի պատճառով։ Այստեղ նաև կա ձյան առատ տեղումների հավանականություն, սակայն ընդամենը մի քանի օր ձմռանը։ Հաճախ փչող քամիներն են հյուսիսարևելյան բորա և հարավարևելյան ջուգո քամիները, ինչպես նաև ժամանակավոր թեթև քամիներ՝ արևմտյան միստրալը և հյուսիսարևելյան բուրինը։ Բրաչ օդանավակայանը կարող է ընդունել համեմատաբար փոքր մասշտաբի՝ մինչև հարյուր տեղանոց կոմերցիոն ինքնաթիռներ։ Այն աշխատում է շուրջօրյա, կլոր տարին։ Չարտերային և չվացուցակով թռիչքներ իրականացվում են միայն ամռան ամիսներին։ Դեպի օդանավակայան հասարակական տրանսպորտ հասանելի չէ, թեև տաքսի ծառայությունը գործում է շուրջօրյա ։ Բրաչ օդանավակայանը բացվեց 1993 թվականի մայիսի 22-ին և դարձավ Խորվաթիայի ամենաերիտասարդ օդանավակայանը ։ 2016 թվականի նոյեմբերին ձեռնարկվեցին օդանավակայանի թռիչքուղին երկարացնելու աշխատանքները դեպի հարավ- արևմուտք, հազար չորս հարյուր քառասունից մինչև հազար յոթ հարյուր վաթսուն մետր, որը հնարավորություն կտար օդանավակայանին ընդունել այնպիսի ինքնաթիռներ, ինչպիսիք են Airbus A319, Bombardier C-Series և Embraer 195: Աշխատանքը գնահատվեց 666.000 եվրո և ավարտվեց 2017 թվականի մարտին ։ Օդանավակայանի թռիչքուղու՝ դեպի հյուսիս-արևելք (1760 մետրից մինչև 2350 մետր) երկարացման երկրորդ փուլը նախատեսվում է կատարել մինչև 2018 թվականի հունիսը։ Այն թույլ կտա օդանավակայանին ընդունել Airbus A320 և Boeing 737-800 ինքնաթիռներ ։
Վիճակագրություն
Երթևեկությունը Բրաչ օդանավակայանում
Ծանոթագրություններ
Կատեգորիա:Խորվաթիայի օդանավակայաններ
ՀԽՍՀ արդարադատության նախարարություն
Արդարադատության նախարարություն ՀՍՍՀ, պետական կառավարման կենտրոնական մարմին։ Կազմակերպվել է ՀՍՍՀ Հեղկոմի կողմից, 1920 թվականի, դեկտեմբերի 12-ին, որպես Արդարադատության ժողովրդական կոմիսարիատ։ Գործել է ՀՍՍՀ ԿԳԿ-ի նախագահության՝ 1923 թվականի, դեկտեմբերի 29-ին ընդունած կանոնադրությամբ։ Նրան կից էր դատախազությունը, և արդարադատության ժողկոմը միաժամանակ հանրապետության դատախազն էր։ 1930 թվականի հունվարի 31-ին ժողկոմատը վերացվել է և վերստին ստեղծվել 1933 թվականի հունվարի 5-ին։ Այդ ժամանակամիջոցում արդարադատության ժողկոմատի խնդիրները կատարել են ՀՍՍՀ դատախազությունը և գերագույն դատարանը։ 1936-ին արդարադատության ժողկոմատից անջատվել են դատախազական և քննչական մարմինները, որոնք անմիջականորեն ենթարկվել են ՍՍՀՄ դատախազությանը։ 1936 թվականին ժողկոմատը վերակազմվել է Ա․ մ-յան և գործել մինչև 1959 թվականի ապրիլի 13-ը։ 1959 թվականից (Ա․ մ․ վերացվելուց հետո) մինչև 1970 թվականը նրա ֆունկցիաները կատարել են ՀՍՍՀ գերագույն դատարանը և ՀՍՍՀ Մինիստրների սովետին առընթեր իրավաբանական հանձնաժողովը (ստեղծվել է 1959 թվականի ապրիլի 3-ին)։ ՀՍՍՀ Գերագույն սովետի Նախագահության 1970 թվականի նոյեմբերի 2-ի հրամանագրով վերստեղծվել է ՀՍՍՀ Ա․ մ․։ Նրա հիմնական խնդիրներն են՝ դատական, նոտարական, զագսի մարմինների, փաստաբանների կոլեգիայի, իրավախորհրդատուների գործունեության ղեկավարումը, իրավունքի պրոպագանդման և քաղաքացիների իրավական դաստիարակության գործի մեթոդական ղեկավարությունը, դատական մարմինների գործունեության ընդհանրացումը։ Ա․ մ․ մասնակցում է նաև գործող օրենսդրության համակարգմանը։
ՀՍՍՀ արդարադատության ժողկոմներ են եղել Ս․ Բադդատյանը (1920—1921), Ա․ Կարինյանը (1921), Ա․ Շահվերդյանը (1921), Դ․ Շահվերդյանը (1922-1923), Լ․ Վարդապետյանը (1924—1927), Զ․ Աշրաֆյանը (1927—1929), Ա․ Հովսեփյանը (1929, 1936—1937), Ս․ Խանոյանը (1929—1930), Պ․ Թորոսյանը (1933-1936), Ալի Մահմեդով Մաֆար Հուսեին Զաղեն (1937—1941), Գ․ Նազարյանը (1941—1946),մինիստրներ՝ նույն Գ․Նազարյանը (1946—1948), Հ․ Մեղավորյանը (1948—1951),Ա․ Կարապետյանը (1951—1959)։ 1970 թվականից մինիստր է Ա․ Գևորգյանը։ Ա․ Լալայան։
Կատեգորիա:Հայկական ԽՍՀ կառավարում
Ֆրանսիշկու դուշ Սանտուշ
Ֆրանսիշկու դուշ Սանտուշ (Francisco dos Santos, ), պորտուգալացի ֆուտբոլիստ, կիսապաշտպան և մրցավար: Բացի ֆուտբոլից, աշխատել է որպես քանդակագործ և նկարիչ: Համարվում է առաջին պորտուգալացի ֆուտբոլիստը, ով հանդես է եկել արտերկրում :
Կենսագրություն
Ֆրանսիշկու դուշ Սանտուշը ծնվել է Ռիու Դե Մորու շրջանի Պայուիշ գյուղում, աղքատ կոշկակարի ընտանիքում: Երկու տարեկան հասակում նա կորցրել է իր հորը և մեծացել աղքատության մեջ: Տեղի քահանայի նախաձեռնությամբ, նա 1887 թվականին կարողացել է ընդունվել Կազա Պիա համալսարան՝ ցուցադրելով իր հմտություները նկարչության և քանդակագործության ոլորտներում: 1893 թվականին նա ընդունվել է Գեղարվեստի և արվեստի դպրոց, որտեղ նրա դաստիարակը դարձավ Ժոզե Սիմոիշ դի Ալմեյդան: Հինգ տարի սովորելուց հետո Սանտուշը գերազանցությամբ ավարտեց հաստատությունը: Միևնույն ժամանակ նա սկսեց ֆուտբոլ խաղալ, նախ Կազա Պիա թիմում, ապա «Բենֆիկա» ակումբում:
Արտաքին հղումներ
Կատեգորիա:Հոկտեմբերի 22 ծնունդներ Կատեգորիա:1878 ծնունդներ Կատեգորիա:Անձինք այբբենական կարգով Կատեգորիա:Հունիսի 27 մահեր Կատեգորիա:1930 մահեր Կատեգորիա:Ֆուտբոլիստներ այբբենական կարգով Կատեգորիա:Պորտուգալացի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Լացիոյի ֆուտբոլիստներ Կատեգորիա:Սպորտինգ Լիսաբոնի ֆուտբոլիստներ Կատեգորիա:Պորտուգալացի ճարտարապետներ Կատեգորիա:Պորտուգալացի նկարիչներ
Հանս Լեբերեխտ
Հանս Լեբերեխտ (Hans Leberecht; ), Էստոնացի արձակագիր։ Ստալինյան մրցանակի դափնեկիր (1949):
Կենսագրություն
Մանկությունն անցել է Էստոնիայում։ 1918 թվականից ապրել է Պետրոգրադում։ 1928 թվականին միջնակարգ դպրոցն ավարտելուց հետո աշխատել է «Էլեկտոսիլա» գործարանում։ Առաջին պատմվածքները տպագրվել են 1930 թվականին գործարանի պարբերականում։ 1935 թվականին նրան առաջին անգամ տպագրում է լենինգրադյան «Резец» ամսագիրը։ 1936 թվականին համամիութենական գրական մրցույթում արժանանում է մրցանակի։ 1935-1937 թթ. սովորում է Մ. Գորկու անվան գրականության ինստիտուտի երեկոյան բաժնում։
Մասնակցել է Երկրորդ համաշխարհային պատերազմին, որից հետո թղթակցում է «Советская Эстония» թերթին։
Ծանոթագրություններ
Կատեգորիա:Էստոնացի լրագրողներ Կատեգորիա:Էստոնացի արձակագիրներ Կատեգորիա:Խորհրդային գրողներ Կատեգորիա:Երկրորդ համաշխարհային պատերազմի մասնակիցներ Կատեգորիա:Տալլինի Անտառային գերեզմանատանը թաղվածներ
Վիրե Մոլեն
Վիրե Մոլեն (Vireux-Molhain), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1674 մարդ, բնակչության խտությունը` 201.93 մարդ/կմ²։ Բնակավայրը զբաղեցնում է 8.29 կմ² տարածք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 1066 աշխատունակ (15-64 տարեկան) բնակիչ, որոնցից ակտիվ էին 740-ը, իսկ ոչ ակտիվները` 326։ Ակտիվության ցուցանիշը կազմում է 69,4 %։ 740 աշխատունակ մարդկանցից աշխատել է 607 անձ (384 տղամարդ և 223 կին)։ Գործազուրկ են եղել 133 անձ (64 տղամարդ և 69 կին)։ 326 անաշխատունակներից 93-ը եղել են աշակերտներ կամ ուսանողներ, 79-ը` թոշակառուներ, իսկ 154-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տնտեսական արեալ
Տնտեսական արեալ, տերիտորիա, որն առանձնացվում է ըստ տնտեսական այս կամ այն հատկանիշի կամ հատկանիշների։ Արեալ տնտեսական հասկացությունը օգտագործվում է գերազանցապես տնտեսական աշխարհագրության ու տնտեսական քարտեզագրության մեջ՝ նշելու համար տնտեսական տարբեր երևույթների մոտավոր տարածական սահմանները։ Այն կարող է ընդգրկել ամենատարբեր բնույթի ու բարդության երևույթներ (օրինակ՝ գյուղատնտեսական որևէ բույսի տարածման արեալից սկսած մինչև քաղաքի տնտեսական ազդեցության արեալը) և տարբեր մեծության տերիտորիաներ։
Կատեգորիա:Տնտեսություն Կատեգորիա:Տնտեսական աշխարհագրություն
ՀԽՍՀ արդյունաբերական շինարարության նախարարություն
ՀԽՍՀ արդյունաբերական շինարարության նախարարություն, միութենական հանրապետական նախարարություն նախկին Խորհրդային Միությունում, որը ղեկավարել է արդյունաբերական շինարարությունը Խորհրդային Հայաստանում։
Ստեղծվել է 1967 թվականի նոյեմբերի 3-ին։ Կապալային ձևաչափով աշխատանքներ է տարել արդյունաբերությքն, քաղաքացիական և բնակարանային կառույցների շինարարության ու շահագործման ուղղությամբ։ 1954 թվականի մայիսից գործել է որպես Քաղաքացիական բնակարանային շինարարության միութենական-հանրապետական, նույն թվականի օգոստոսից՝ Քաղաքային և գյուղական շինարարության հանրապետական, 1957 թվականի հունիսից՝ շինարարության մինիստրություն։
Ունեցել է տեխնիկական, արտադրական, պլանային-տնտեսական վարչություններ, կապիտալ շինարարության, տրանսպորտի, ֆինանսական, դիսպետչերական, վերահսկիչ-վերստուգիչ, քաղաքացիական բնակարանային շինարարության, կապիտալ շինարարության և այլ բաժիններ։
Երևան, Լենինական, Կիրովական, Աբովյան, Հրազդան, Սևան, Դիլիջան, Քաջարան, Ջերմուկ և այլ քաղաքներում արդյունաբերական շինարարության մինիստրությունն ունեցել է շինարարական տրեստներ։
Մինիստրներ են եղել՝ Մ․ Սարուխանյանը (1954–1961), Կոստանդին Մարությանը (1961–1965), Ս․ Շահնազարյանը (1965–1973), Կարլեն Հակոբյանը (1972-1979)։
Կատեգորիա:Արդյունաբերություն Կատեգորիա:ՀԽՍՀ արդյունաբերություն
Հարկային արտոնություն
Հարկային արտոնություն, իրավաբանական կամ ֆիզիկական անձանց ազատումը հարկերից՝ լրիվ կամ մասնակիորեն։ Հարկայինն արտոնությունը սահմանում է պետությունը։ Շահագործողական ֆորմացիաներում գլխավորապես տրվել է գերիշխող դասակարգերի ներկայացուցիչներին։ Սոցիալիստական երկրներում հարկայինն արտոնություն սահմանելիս հաշվի է առնվում սեփականության ձևը, եկամուտների աղբյուրն ու քանակը, վճարողների կատեգորիան։ Հարկայինն արտոնություն ունեն ընտանիքով ծանրաբեռնված քաղաքացիները, հաշմանդամները։ Հարկային օրենսդրությամբ կարող են սահմանվել հարկային արտոնությունների հետևյալ տեսակները՝
Հարկային օրենսդրությունը և Հայաստանի Հանրապետությունում հարկային հարաբերությունները կարգավորող մյուս իրավական ակտերը խախտելու համար հաշվարկված հարկային օրենսդրությամբ սահմանված տույժերից և տուգանքներից ազատում, նվազեցում, վճարման ժամկետների հետաձգում, բանկի կողմից հարկային պարտավորությունները չկատարելու կամ ոչ պատշաճ կատարելու համար տուժանքների ու այլ ֆինանսական պատժամիջոցների վճարման պատավրության հետաձգում՝ Հայաստանի Հանրապետության կենտրոնական բանկի կողմից բանկի պարտատերերի պահանջների սառեցման (մորատորիումի) ժամանակահատվածում։ Հարկային օրենսդրությամբ սահմանված դեպքերում և կարգով հարկ վճարողներին փոխհատուցվում է վճարված (գանձված) հարկի գումարը։ Հարկային արտոնությունները սահմանվում են օրենքով, եթե առանձին հարկատեսակների մասին օրենքներով այլ բան նախատեսված չէ։ Գործող հարկային արտոնության դադարեցման կամ փոփոխման դեպքում սահմանվում է տվյալ արտոնությունից օգտվող հարկ վճարողների նկատմամբ դրա կիրառման կարգը ։
Ծանոթագրություններ
Կատեգորիա:Հարկում
Աննա Գուցոլ
Աննա Գուցոլ (Ганна Василівна Гуцол, ), Femen շարժման կազմակերպիչն ու առաջնորդը։
Կենսագրություն
Աննա Գուցոլը ծնվել է 1984 թվականի հոկտեմբերի 16-ին Մուրմանսկում ։ 1991 թվականին տեղափոխվել է Ուկրաինա ։
2008 թվականին կազմակերպել էր ուկրաինական չգրանցված Femen կանանց շարժումը ։ Խումբը սկսել է բողոքել Ուկրաինայում մարմնավաճառության դեմ և ընդլայնել է Ուկրաինայում և ամբողջ աշխարհում կանանց իրավունքների և քաղաքացիական իրավունքների վերաբերյալ իր օրակարգը ։
Գուցոլը ցանկանում էր Գերագույն Ռադայում Femen-ից ներկայացուցչություն ստանալ 2011 թվականի հունվարին, սակայն Femen-ը չի մասնակցել 2012 թվականի հոկտեմբերին ուկրաինական խորհրդարանական ընտրություններին ։
2012 թվականի նոյեմբերի 16-ին Աննա Գուցոլը ձերբակալվել էր Սանկտ Պետերբուրգի օդանավակայանում, իսկ ավելի ուշ՝ արտաքսվել
2013 թվականի օգոստոսի վերջին Շևչենկոն և Femen-ի մի քանի այլ մասնակիցներ փախել էին Ուկրաինայից՝ վախենալով իրենց կյանքի և ազատության համար  ։ Գուցոլը Շվեյցարիայում ապաստան է խնդրել 2013 թվականին, սակայն 2014 թվականի մարտի 27-ին։ իշխանությունները մերժել են նրա խնդրանքը ։
Արտաքին հղումներ
Կատեգորիա:Ուկրաինացի ֆեմինիստներ Կատեգորիա:Կիևի համալսարանի շրջանավարտներ Կատեգորիա:Խորհրդային տնտեսագետներ Կատեգորիա:Խորհրդային իրավապաշտպաններ Կատեգորիա:Ուկրաինացի տնտեսագետներ
Կարդեալ դա Սիլվա
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Արենի (գինի)
«Արենի», սեղանի տեսակավոր գինի։ Ստացվում է 1945 թվականից Գետափի գինու գործարանում (ՀՀ Վայոց ձորի մարզի Եղեգնաձորի շրջան), «Արենի» խաղողից։ Թնդությունը՝ 12-10 ծավալային %, տիտրվող թթվությունը՝ 5-7 գ/լ։ Արենին ունի սուտակի գույն, յուրատեսակ մրգային համ, տտիպություն։ Հնացման ընդհանուր ժամկետը՝ 2 տարի։
Ծանոթագրություններ
Կատեգորիա:Հայկական գինիներ Կատեգորիա:Գինեգործությունը Հայաստանում Կատեգորիա:Վայոց ձորի մարզ
Memento mori
Memento mori (լատիներենից թարգմանաբար՝ հիշի՛ր, որ (ստիպված) մեռնելու ես, հիշի՛ր մահվան մասին, հիշի՛ր, որ մահկանացու ես ), լատիներեն թևավոր խոսք, որը դարձել է թևավոր արտահայտություն։
Memento mori-ն եղել է նաև միջնադարյան լատինական մահն արտացոլող տեսություն է և պրակտիկա, որում շեշտվում է հատկապես երկրային կյանքի անիմաստության և երկրային վայելքների ու բարքերի անցողիկ բնույթը։ Այն կապված է ars moriendi-ի՝ մահվան արվեստի և այլ նմանատիպ գրականության հետ։ Memento mori-ն ասկետական փիլիսոփայական դրույթների կարևոր մասերից է, որը մաքրագործում է անհատին, խզում կապը աշխարհիկ վայելքների հետ և ուշադրությունն ուղղում անմահ հոգու և հետմահու կյանքի վրա ։
Արվեստում memento mori-ն մահը հիշեցնող խորհրդանիշների ամբողջությունն է ։ Եվրոպական քրիստոնեության արվեստում այն արտահայտում է դրախտը, դժոխքը և մարդու հետմահու փրկությունը ։
Դասական ժամանակաշրջան
Պլատոնի Ֆեդոյում պատմելով Սոկրատի մահվան մասին, Պլատոնը փիլիսոփայության հիմնական պրակտիկան ներկայացնում է որպես ոչ այլ ինչ, քան «մեռնել և լինել մեռած» ։ Ստոիկները լայնորեն կիրառել են այս աշխարհայացքը, Սենեկայի նամակները լիքն են մահվան մասին մտածմունքներով
Ծանոթագրություններ
Կատեգորիա:Լատիներեն բառեր և արտահայտություններ Կատեգորիա:Քրիստոնեական արվեստը մահվան մասին